עונת 1957/1958 ב-NBA

עונת 1957/1958 היא העונה ה-12 של ליגת ה-NBA. העונה הסתיימה עם זכייתה היחידה של סנט לואיס הוקס בתואר האליפות, לאחר שגברה בסדרת הגמר על בוסטון סלטיקס בתוצאה 4-2, בשחזור סדרת הגמר הקודמת. במשחק השלישי בסדרה, כשהתוצאה במשחקים עמדה על 1-1, נפצע ברגלו כוכב הסלטיקס וה-MVP של העונה הסדירה, ביל ראסל, מה שסלל את דרכם של ההוקס לאליפות. בוב פטיט הוביל את קלעי האלופה בסדרה עם 29.3 נקודות בממוצע למשחק, ועזר לו קליף הייגן שקלע 25.2 נקודות למשחק.

בתחילת העונה עברה קבוצת "פורט ויין פיסטונס" לדטרויט שבמישיגן, ושינתה את שמה ל"דטרויט פיסטונס". כמו כן עברה "רוצ'סטר רויאלס" לסינסינטי שבאוהיו, והפכה ל"סינסינטי רויאלס" (כיום "סקרמנטו קינגס").

דראפט 1957
בדראפט ה-NBA, שהתקיים ב-17 באפריל 1957 בסנט לואיס, מיזורי, נבחרו בסך הכול 85 שחקנים, מתוכם 19 שיחקו בליגת ה-NBA. בבחירה הראשונה לקחה קבוצת סינסינטי רויאלס את "הוט" רוד הנדלי, שהועבר בטרייד למיניאפוליס לייקרס בתמורה לקלייד לאבלט וג'ים פקסון. במהלך הקריירה השתתף הנדלי פעמיים במשחק האולסטאר, אך נאלץ לפרוש ממשחק בסוף עונת  בעקבות פציעות בברכיים. סם ג'ונס, שנבחר על ידי בוסטון סלטיקס בבחירה השמינית, זכה עם הסלטיקס ב-10 אליפויות NBA ולאחר פרישתו אף הוצג בהיכל התהילה של הכדורסל. בבחירה ה-60 נבחר שחקן האולסטאר וודי סולדסברי, שזכה בסיום העונה בתואר רוקי השנה ב-NBA. כמו כן נלקח בבחירה ה-68 ג'ים בראון, שהעדיף להמשיך בקריירת פוטבול ולימים הפך לחבר היכל התהילה של הפוטבול ונחשב לאחד מגדולי שחקני ה-NFL בכל הזמנים.

להלן רשימת נבחרי הסיבוב הראשון (מתוך 14 סיבובים):

אולסטאר 1958
ממוזער|שמאל|250px|בוב פטיט עם פרס ה-MVP של משחק האולסטאר לשנת 1958
משחק האולסטאר בעונה זו נערך ב-21 בינואר 1958 בסנט לואיס, מיזורי. את סגלי הקבוצות בחרו עיתונאים מרחבי ארצות הברית, ואת החמישיות הפותחות בחרו מאמני קבוצות האולסטאר.
המאמנים במשחק היו רד אאורבך מבוסטון סלטיקס ואלכס האנום מסנט לואיס הוקס. חמישיית המזרח כללה את בוב קוזי, ביל שרמן, וילי נאולס, דולף שייז וביל ראסל, וחמישיית המערב כללה את סלייטר מרטין, דיק גרמייקר, ג'ורג' יארדלי, מוריס סטוקס ובוב פטיט. במשחק עצמו ניצחה קבוצת המזרח בתוצאה 130-118, ובתואר ה-MVP של משחק האולסטאר זכה כוכב קבוצת סנט לואיס הוקס המקומית, בוב פטיט, שקלע 28 נקודות ואסף 26 ריבאונדים עבור הקבוצה המפסידה.

טבלת העונה הסדירה
 מזרח # קבוצה ניצחונות הפסדים אחוז ניצחונות פער מהמובילה1 בוסטון סלטיקס*  49  23  0.681  -2 סירקיוז נשיונלס*  41  31  0.569  83 פילדלפיה ווריורס*  37  35  0.514  124 ניו יורק ניקס  35  37  0.486  14
 מערב # קבוצה ניצחונות הפסדים אחוז ניצחונות פער מהמובילה1 סנט לואיס הוקס*  41  31  0.569  -2 דטרויט פיסטונס*  33  39  0.458  83 סינסינטי רויאלס*  33  39  0.458  84 מיניאפוליס לייקרס  19  53  0.264  22
*כוכבית מסמנת קבוצה שהעפילה לפלייאוף. 

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  ג'ורג' יארדלי  דטרויט פיסטונס  27.8 ריבאונדים למשחק  ביל ראסל  בוסטון סלטיקס  22.7 אסיסטים למשחק  בוב קוזי  בוסטון סלטיקס  7.1 אחוזים מהשדה  ג'ק טוויימן  סינסינטי רויאלס  45.2% אחוזים מקו העונשין  דולף שייז  סירקיוז נשיונלס  90.4% נקודות מדד  בוב פטיט  סנט לואיס הוקס  26.3

פרסים
ממוזער|שמאל|250px|ג'ורג' יארדלי, מלך הסלים של העונה וחבר חמישיית העונה
 MVP של העונה הסדירה - ביל ראסל, בוסטון סלטיקס
 רוקי העונה - וודי סולדסברי, פילדלפיה ווריורס

חמישיות העונה
 החמישייה הראשונה החמישייה השנייה בוב קוזי (בוסטון סלטיקס)  סלייטר מרטין (סנט לואיס הוקס) ביל שרמן (בוסטון סלטיקס)  קליף הייגן (סנט לואיס הוקס) ג'ורג' יארדלי (דטרויט פיסטונס)  טום גולה (פילדלפיה ווריורס) דולף שייז (סירקיוז נשיונלס)  מוריס סטוקס (סינסינטי רויאלס) בוב פטיט (סנט לואיס הוקס)  ביל ראסל (בוסטון סלטיקס)

פלייאוף 1958
סגל האלופה, סנט לואיס הוקס: בוב פטיט, קליף הייגן, סלייטר מרטין, ג'ק מקמהון, ג'ק קולמן, אד מקאולי, צ'אק שייר, וין וילפונג, וולט דייוויס ומד פארק.מאמן ראשי: אלכס האנום.

קישורים חיצוניים

הערות שוליים

1957/1958
NBA
NBA
קטגוריה:1957 בארצות הברית
קטגוריה:1958 בארצות הברית